VEDTEKTER

For

LANDSFORENINGEN FOR PÅRØRENDE

INNEN

PSYKISK HELSE AVD. BERGEN

(LPPBERGEN)

Vedtatt på årsmøtet 20.Mars 2025

**INNLEDNING**

LPP- Bergen er en interesse‐ og brukerorganisasjon for pårørende og etterlatte innen psykisk helse og ROP-lidelser- avdeling Bergen.

Årsmøtet er organisasjonen sitt høyeste organ.

**§1 ORGANISASJONSOPPBYGGING**

1.1 LPP er en toleddet organisasjon, bestående av sentralledd og lokallag.

1.2 Organisasjonens navn er Landsforeningen for Pårørende innen Psykisk helse, forkortet LPP .

1.3 Organisasjonens navn på samisk skal brukes sammen med det norske navnet.

1.4 LPP sentralt er organisasjonens øverste organ.

* 1. Lokallag dekker kommuner, regioner eller et fylke.

1.6 Navnet til LPPs lokallag skal bestå av LPP pluss områdenavn.

**§2** **FORMÅL**

2. l Det primære mål er å være en støttegruppe for pårørende til mennesker med en psykisk

lidelse.

2 .2 LPP - Bergen skal arbeide for:

a Å bedre behandlingstilbud i institusjoner.

b Arbeide for at pasienter får et omsorgs- og behandlingstilbud som sikres ved sammenhengende

tjenester. Gjennomgående planer og tilbud bør tilstrebes utarbeidet i samarbeid med

pårørende og pasienten selv.

c Arrangere medlemsmøter hvor de forskjellige sider ved b at pasienter får et omsorgs- og behandlingstilbud som sikres ved sammenhengende tjenester. Gjennomgående planer og tilbud bør tilstrebes utarbeidet i samarbeid med pårørende og pasienten selv. c med jevne mellomrom å arrangere medlemsmøter hvor de forskjellige sider ved behandlingstilbud i institusjoner for psykiske lidelser og behandlings- og omsorgstilbud blir drøftet.

d. Gi pårørende informasjon om pasientens krav og rettigheter.

e. Arbeide for økt forståelse for psykiske lidelser og motvirke fordommer og negative holdninger.

f. Bistå pårørende med råd og veiledning når det gjelder psykisk helsevern og psykisk helsearbeid.

g. Arbeide på individnivå og på vegne av medlemmene ovenfor det offentlige

2 .3 Laget vil også ha fokus på overordnede sentrale føringer for psykisk helse.

2.4 Laget skal arbeide for å få kontakt med pårørende for psykiatriske pasienter.

2.5 Laget skal bistå medlemmene med veiledning, råd og støtte.

2.6 Laget skal arbeide for å bli representert i det som vedrører psykisk helsevern. Dette basert på gruppens ressurser og etter at gruppens primære målsetning er ivaretatt.

**§3 LPP Bergen sin ORGANISASJON**

3. l Lagets navn er: Landsforeningen for Pårørende innen Psykisk helse - LPP - Bergen.

3.2 Navneendring kan aksepteres. Slik forandring skal fremlegges til behandling i styret,

som gir sin innstilling overfor årsmøtet.

3.3 Organisasjonen er partipolitisk uavhengig, og er livssynsnøytral.

3.4 Laget kan tilslutte seg andre organisasjoner eller hovedsammenslutninger med lignende

formål. Slik tilslutning skal fremmes for årsmøtet og vedtas med 2/3 flertall for å ha gyldighet.

3.5 Det kan opprettes komiteer som innen laget skal arbeide med forskjellige emner i

gruppens regi. Styret kan nedsette arbeidsutvalg etter utvalgte emner. Det er ikke

nødvendig med styrerepresentasjon i disse utvalgene, men det skal være en fortløpende

rapportering til leder/styret.

3. 6 Laget eller dens medlemmer skal ikke drive noen form for behandling av pasienter. All

behandling av pasienter på medisinsk grunnlag henvises til det offentlige

behandlingsapparatet.

**§4. STYRET**

4. 1 Styret har de daglige ansvar for driften av gruppen og skal bestå av 5 medlemmer og 2

varamedlemmer. Leder, nestleder, kasserer, sekretær og ett styremedlem, samt to

varamedlemmer.

4.2 Styret velges på årsmøte. Leder velges separat. Forøvrig konstituerer styret seg selv på

første ordinære styremøte etter valget.

4.3 Leder, nestledere, styremedlemmer og varamedlemmer velges på årsmøtet. Styrets leder kan kun gjenvelges 2 ganger (maksimal funksjonstid 6 år). Leder kan gjenvelges dersom vedkommende har vært ute av styret i minst 1 valgperiode eller at styret med 2/3 flertall ønsker at styreleder gjenvelges utover hovedregelen.

Dog skal to av styremedlemmene etter første valg ha funksjonstid på l år. Hvilket av styremedlemmene som skal velges for 1 år skal avgjøres ved loddtrekning dersom enighet ikke oppnås.

4.4 Funksjonstiden for varamedlemmene er l år.

4.5 Referat fra styremøte -protokoll- underskrives av sekretær og godkjennes som sak på

neste styremøte.

4.6 Til styremøtet innkalles også varamedlemmene. Disse har uttalerett, og dersom de

erstatter et styremedlem, også stemmerett.

4.7 Styret er beslutningsdyktig når minst halvparten av de årsmøtevalgte medlemmene, blant dem leder eller nestleder, møter. Ved stemmelikhet har leder dobbeltstemme. Innkalling til, dagsorden for, og protokoll fra styremøter skal sendes alle styremedlemmer og varamedlemmer.

Styret skal :

1. lede det løpende arbeidet i LPP Bergen

2. avgjøre alle saker som ikke skal avgjøres av andre organer i foreningen

3. sørge for å utarbeide lokal handlingsplan

4. forberede og sende ut skriftlig innkalling og forslag til dagsorden for årsmøter

5. holde løpende kontakt med LPPs sentralledd

6. sørge for å sende endringsmelding til Brønnøysundregistret

7. sørge for at protokoll fra årsmøtet snarest etter avholdelse sendes LPPs sentralledd

* 1. Det skal avholdes minst et styremøte per kvartal.

4.9 Styret plikter å informere medlemmene om sin virksomhet.

**§5. MEDLEMSKAP**

Følgende personer kan bli medlem:

5.1 Alle som er pårørende til mennesker innen det psykiske helsefeltet, kan være medlem av LPP. Hovedmedlemskapsform i LPP er individuelt medlemskap.

Alternative medlemskapsformer:

• Ungdomsmedlemskap: gjelder opptil 30 år

• Familiemedlemskap: familiemedlemskap gir maksimalt to stemmer på årsmøte, uavhengig av familiens størrelse.

• Støttemedlemskap: enkeltpersoner, organisasjoner og firmaer som ønsker å støtte LPP, kan tegne støttemedlemskap i organisasjonen. Støttemedlemskap innebærer ikke demokratiske rettigheter.

5.2 Medlemmer kan velge hvilket lokallag de vil tilhøre.

5.3 Alle som er a jour med betaling av kontingent for hoved- eller familiemedlemskap, og er over 15 år, kan velges som delegat med stemmerett i LPPs besluttende organer, og er valgbare til alle verv i LPP.

**§6 MEDLEMSMØTER**

6. 1 Så ofte styret finner det nødvendig, eller etter henstilling fra gruppens medlemmer, skal

styret innkalle til medlemsmøte.

6.2 Slike møter ledes av styret, eller av den/de styret utpeker som leder.

6.3 Slike møter skal drøfte/informere om saker av almen interesse for medlemmer og

pasienter.

6.4 Møtet kan ha rådgivende avstemming. Avgjørelsen fattes av styret. Finner møtet eller

styret avgjørelsen av stor viktighet, fremmes forslagene for årsmøtet, eller det kan

innkalles til ekstraordinært årsmøte.

6. 5 Medlemsmøtene kan vedta offisielle uttalelser. Slike uttalelser skal alltid godkjennes av

styret før utsendelse.

**§7 RETT TIL UTTALELSER PÅ LAGETS VEGNE.**

7. l Det er bare styret ved dets leder eller nestleder som kan uttale seg offisielt på gruppens

vegne.

7.2 Denne uttalelsen kan styret delegere til andre medlemmer. Slik delegering skal skje ved

protokollert styrevedtak eller på annen skriftlig måte.

**§8 FULLMAKTER**

8. 1 Det samlede styret forplikter gruppen i økonomiske og administrative saker.

8. 2 For fortløpende utbetalinger kan kasserer utbetale beløp mot kvittering. Han/hun er

likevel ansvarlig overfor styret for alle utbetalinger.

**§9 MEDLEMSKONTINGENT**

9. 1 Medlemskontingent fastsettes av Landsforeningen for Pårørende innen psykiatri sentralt.

**§10 ØKONOMI**

10. l Lagets økonomi bygger på medlemskontingent, offentlig tilskudd og bidrag/ gaver fra organisasjoner, legater, privatpersoner og andre som ønsker å støtte LPP - Bergen.

10.2 Styret skal sørge for at det blir ført et tilstrekkelig og ordentlig regnskap. Regnskapsåret

følger kalenderåret.

10.3 Laget kan søke økonomisk bistand blant private institusjoner, myndigheter og firmaer til støtte i arbeidet.

10.4 Laget, ved styret, kan bevilge økonomisk støtte til enkeltmedlemmer eller til grupper av medlemmene for deltakelse i møter, konferanser, studieturer og lignende.

10.5 Laget skal ikke ta imot gaver eller økonomisk støtte på en slik måte at det kommer i avhengighetsforhold til institusjoner og kommersielle foretak, eller på andre måter kjenner seg forpliktet overfor givene.

10.6 Gruppen skal benytte seg av eksternt regnskaps- og revisjonsbyrå.

**§11 UTMELDING**

11. 1 Medlemmer med mer enn 2 års kontingentrestanse blir ifølge offentlige regler for

tilskudd til organisasjoner, strøket som medlemmer.

**§12 UTELUKKELSE**

12. 1 Styret kan med 3/5 flertall og med en måneds varsel, helt eller delvis utelukke en person fra medlemskap, eller stryke en person som medlem dersom vedkommende forholder seg slik eller driver slik virksomhet som ikke er i henhold til foreningens målsetning, vedtekter eller intensjoner.

Utelukket medlem mister alle sine verv i foreningen.

12.2 Misligholdelse av LPP - Bergens økonomiske midler eller eiendommer kan føre til at et

medlems utelukkes fra laget.

12.3 Avgjørelse om utelukkelse kan ankes til årsmøtet.

**§ 13 VEDTEKTER OG VEDTEKTSENDRING**

13.1 LPP Bergen skal ha vedtekter med samme målsettinger og formålsparagraf som LPP sentralt.

13.2 Forslag til vedtekter utarbeides av styret og godkjennes på Årsmøtet.

13.3 Vedtektsendringer utarbeides av styret og fremlegges på Årsmøtet. Godkjennelse av slike endringer krever 2/3 flertall på årsmøtet.

**§14 ÅRSMØTET**

14. 1 Årsmøtet er LPP - Bergens høyeste myndighet

14.2 Ordinært årsmøte skal avholdes hvert år innen utgangen av mars.

14. 3 Styret innkaller skriftlig til årsmøte med minst 14 dagers varsel. Med innkallingen

følger dagsorden, regnskap, revidert regnskap, budsjett for inneværende år, og eventuelle innkomne saker. Valgkomiteens forslag skal medfølge og blir presentert av valgkomiteens leder på årsmøtet.

14.4 På årsmøtet kan det bare treffes vedtak i saker som står oppført på sakslisten.

Alle vedtak unntatt vedtektsendringer, treffes med simpelt flertall.

14.5 Alle medlemmer av lokallaget som oppfyller krav i §3.3 har stemmerett på årsmøtet.

 Familiemedlemskap gir to stemmer dersom to personer over atten år er til stede på årsmøtet.

LPP sentralt har rett til å møte med talerett på lokallaget sine årsmøter.

14.6 Årsmøtet skal behandle:

a Konstituering

- navnefortegnelse over fremmøtte stemmeberettigete

- valg av møteleder

- valg av referent

- valg av to medlemmer til å underskrive referatet

b Godkjenning av innkalling og dagsorden.

c Årsberetning

d Revidert regnskap

e Budsjett for inneværende kalenderår for orientering

f. Innkomne saker

g. Valgkomiteen sin innstilling

h. Valg:

- Styreleder

- Øvrige medlemmer av lokallagsstyret

- Valgkomiteen

- Leder av valgkomiteen

**§ 15 VALGKOMITE**

15.1 Årsmøtet velger valgkomite og leder. Medlemmer som velges til valgkomite, bør ha god kjennskap til organisasjonen.

15.2 Styret foreslår kandidater til ny valgkomite, mens valgkomiteen foreslår alle andre kandidater på valg. Alle kandidater skal ha bekreftet at de stiller til valg.

15.3 Blir noen av valgkomiteens medlemmer foreslått, og takker ja til å være kandidat til styret, skal de trekke seg fra valgkomiteen og vara rykker opp.

15.4 Valgkomiteens medlemmer er selv ansvarlige for å melde fra om egen habilitet i behandling av kandidatene.

15.5 Valgkomiteen skal ha tilgang til telefon og epost til LPP-Bergen sine medlemmer.

15.6 Valgkomiteen skal bekjentgjøre sin innstilling senest to uker før landsmøtets start. Leder av valgkomiteen legger fram innstillingen på møtet.

**§ 16 HABILITET**

Alle som er aktuelle for tillitsverv i organisasjonen, har informasjonsplikt om egen habilitet.

Leder og kasserer i lokallag skal ikke være i nær familie.

**§ 17 OPPLØSNING**

Oppløsning av LPP krever minimum 2/3 flertall på 2 påfølgende Årsmøter. Det siste av disse bestemmer fordelingen av eventuelle midler. Midlene skal fordeles til organisasjoner eller formål som er i tråd med LPPs formålsparagraf. Dette gjennomføres av styret.

**§ 18 FORTOLKNINGSSPØRSMÅL**

Fortolkningsspørsmål avgjøres av styret.

**§18 Uavklarte spørsmål.**

Dersom det oppstår tilfeller som tilsynelatende ikke dekkes av Lpp Bergen sine vedtekter, må disse i første omgang prøves mot vedtektene til Landsstyret for Lpp.

Dersom man fortsatt ikke finner tilfredsstillende paragrafer, må spørsmålet avgjøres av Landsstyret i Lpp.

Vedtektene vedtatt

på årsmøtet 20.mars 2025